b'\n_START_ARTICLE_\nImpulse Records\n_START_PARAGRAPH_\nImpulse Records er et jazzplateselskap som startet i 1961 av Creed Taylor som et datterselskap av ABC-Paramount Records, basert i New York. Plateselskapet ga p\xc3\xa5 60-tallet ut flere klassiske innspillinger, ofte produsert av Bob Thiele, blant andre John Coltranes A Love Supreme som ble utgitt i 1965. Form\xc3\xa5let med selskapet var \xc3\xa5 gi ut ny og utfordrende jazzmusikk, ofte det som er kommet til \xc3\xa5 bli kalt frijazz._NEWLINE_Impulse gir n\xc3\xa5 bare ut nyutgivelser. Selskapet inng\xc3\xa5r i dag i Verve Music Group som eies av Universal Music Group.'